title: Vykonávacie nariadenie Komisie (EÚ) 2020/1217 z 25. augusta 2020 o výnimke z vykonávacieho nariadenia (EÚ) 2019/2072, pokiaľ ide o uvedenie prirodzene alebo umelo zakrpatených rastlín na výsadbu Chamaecyparis Spach, Juniperus L. a určitých druhov Pinus L. s pôvodom v Japonsku do Únie, ktorým sa zrušuje rozhodnutie 2002/887/ES

text:
                  26.8.2020

                  SK

                  Úradný vestník Európskej únie

                  L 277/6

         VYKONÁVACIE NARIADENIE KOMISIE (EÚ) 2020/1217
         z 25. augusta 2020
         o výnimke z vykonávacieho nariadenia (EÚ) 2019/2072, pokiaľ ide o uvedenie prirodzene alebo umelo zakrpatených rastlín na výsadbu Chamaecyparis Spach, Juniperus L. a určitých druhov Pinus L. s pôvodom v Japonsku do Únie, ktorým sa zrušuje rozhodnutie 2002/887/ES
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) 2016/2031 z 26. októbra 2016 o ochranných opatreniach proti škodcom rastlín, ktorým sa menia nariadenia Európskeho parlamentu a Rady (EÚ) č. 228/2013, (EÚ) č. 652/2014 a (EÚ) č. 1143/2014 a zrušujú smernice Rady 69/464/EHS, 74/647/EHS, 93/85/EHS, 98/57/ES, 2000/29/ES, 2006/91/ES a 2007/33/ES (1), a najmä na jeho článok 30 ods. 1, článok 40 ods. 1 a článok 41 ods. 1,
         keďže:

                     (1)

                     Nariadením (EÚ) 2016/2031 sa zrušila a nahradila smernica Rady 2000/29/ES (2), zatiaľ čo vykonávacím nariadením Komisie (EÚ) 2019/2072 (3) sa nahradili prílohy I až V k uvedenej smernici.

                     (2)

                     V článku 7 v spojení s bodom 1 prílohy VI k vykonávaciemu nariadeniu (EÚ) 2019/2072 sa zakazuje uvádzanie rastlín na výsadbu Chamaecyparis Spach, Juniperus L. a Pinus L. okrem plodov a semien do Únie. Predtým bol príslušný zákaz stanovený v článku 4 ods. 1 v spojení s bodom 1 časťou A prílohy III k smernici 2000/29/ES.

                     (3)

                     Rozhodnutím Komisie 2002/887/ES (4) sa členským štátom povolilo stanoviť výnimky z článku 4 ods. 1 smernice 2000/29/ES, pokiaľ ide o zákazy uvedené v bode 1 časti A prílohy III k uvedenej smernici, týkajúce sa prirodzene alebo umelo zakrpatených rastlín Chamaecyparis Spach, Juniperus L. a určitých druhov Pinus L. okrem plodov a semien s pôvodom z Japonska.

                     (4)

                     Japonsko predložilo 3. augusta 2017 žiadosť o rozšírenie tohto povolenia aj na prirodzene alebo umelo zakrpatené rastliny bonsaja borovice thunbergovej (Pinus thunbergii Parl.) a poskytlo technické informácie na podporu tejto žiadosti.

                     (5)

                     V máji 2019 Európsky úrad pre bezpečnosť potravín (ďalej len „EFSA“) vydal vedecké stanovisko, v ktorom hodnotil zdravotné riziká rastlín v prípade bonsaja borovice thunbergovej dovezenej z Japonska (5). Toto vedecké stanovisko bolo založené na dostupných vedeckých a technických informáciách, ktoré poskytlo Japonsko, a v jeho závere bolo uvedené, že stav bez výskytu škodcov, ktorí by sa mohli viazať s predmetnou komoditou, je pravdepodobný pri splnení určitých podmienok.

                     (6)

                     Niektorí z dotknutých škodcov ešte nie sú v zozname karanténnych škodcov Únie, ale môžu spĺňať kritériá na to, aby sa v ňom uvádzali, preto by sa na nich mali vzťahovať dočasné opatrenia stanovené v článku 30 ods. 1 nariadenia (EÚ) 2016/2031. Na základe vedeckého stanoviska EFSA sa podmienky dovozu rastlín bonsaja Pinus thunbergii Parl. z Japonska, ktoré zabezpečujú určitú úroveň stavu bez výskytu škodcov, považujú za prijateľné a mala by sa udeliť výnimka na ich uvádzanie do Únie na počiatočné obdobie do 31. decembra 2023, aby sa umožnilo preskúmanie uvedených opatrení.

                     (7)

                     V októbri 2019 predložilo Japonsko žiadosť aj o predĺženie platnosti výnimky udelenej rozhodnutím 2002/887/ES pre Chamaecyparis Spach, Juniperus L. a určité druhy Pinus L. Podmienky odôvodňujúce udelenie tejto výnimky podľa rozhodnutia 2002/887/ES sa naďalej uplatňujú a rastlinolekárske riziká vyplývajúce z uvedenia týchto komodít sú aj naďalej nízke. Keďže neexistujú žiadne nové informácie odôvodňujúce revíziu príslušných špecifických podmienok, malo by sa takéto predĺženie výnimky udeliť. Zoznam dotknutých škodcov v prípade Pinus sp. by sa však mal aktualizovať tak, aby zahŕňal najnovšie zmeny v taxonómii a nové vedecké informácie vo vedeckom stanovisku EFSA.

                     (8)

                     Na uvedenú výnimku by sa mali vzťahovať rovnaké požiadavky, ako sú požiadavky stanovené v rozhodnutí 2002/887/ES. Uvedené požiadavky by sa mali uplatňovať bez toho, aby bolo dotknuté vykonávacie nariadenie (EÚ) 2019/2072, a najmä požiadavky stanovené v bode 30 prílohy VII k uvedenému nariadeniu týkajúce sa uvádzania prirodzene alebo umelo zakrpatených rastlín na výsadbu okrem semien do Únie.

                     (9)

                     Keďže smernica 2000/29/ES bola zrušená a nahradená nariadením (EÚ) 2016/2031, rozhodnutie 2002/887/ES by sa z dôvodu prehľadnosti a právnej konzistentnosti malo zrušiť a nahradiť týmto nariadením.

                     (10)

                     Výnimka stanovená v tomto nariadení by sa mala uplatňovať do 31. decembra 2023, aby sa umožnilo jeho preskúmanie.

                     (11)

                     Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

               PRIJALA TOTO NARIADENIE:

            Článok 1
            Vymedzenie pojmov
            Na účely tohto nariadenia „špecifikované rastliny“ sú prirodzene alebo umelo zakrpatené rastliny na výsadbu týchto druhov:

                        —

                           Chamaecyparis sp. Spach,

                        —

                           Juniperus sp. L.,

                        —

                           Pinus parviflora Sieb. & Zucc. (Pinus pentaphylla Mayr),

                        —

                           Pinus thunbergii Parl.,

                        —

                           Pinus parviflora Sieb. & Zucc., štepené na podpník iných druhov Pinus s pôvodom v Japonsku, ako aj

                        —

                           Pinus thunbergii Parl. štepené na podpník iných druhov Pinus s pôvodom v Japonsku.

            Článok 2
            Výnimka zo zákazu uvedenia špecifikovaných rastlín do Únie
            Odchylne od článku 7 a bodu 1 prílohy VI k vykonávaciemu nariadeniu (EÚ) 2019/2072 je povolené uvádzať špecifikované rastliny do Únie, ak spĺňajú podmienky stanovené v prílohe k tomuto nariadeniu.

            Článok 3
            Obdobia uplatňovania výnimky
            Výnimka stanovená v článku 2 sa uplatňuje na špecifikované rastliny uvádzané do Únie v týchto obdobiach:

                        a)

                           Chamaecyparis: od 1. októbra 2020 do 31. decembra 2023;

                        b)

                           Juniperus: od 1. novembra do 31. marca každého roku do 31. decembra 2023;

                        c)

                           Pinus L.: od 1. októbra 2020 do 31. decembra 2023.

            Článok 4
            Zrušenie rozhodnutia 2002/887/ES
            Rozhodnutie 2002/887/ES sa zrušuje.

            Článok 5
            Nadobudnutie účinnosti a uplatňovanie
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 25. augusta 2020

                  Za Komisiu

                  predsedníčka

               Ursula VON DER LEYEN

            (1)  Ú. v. EÚ L 317, 23.11.2016, s. 4.

            (2)  Smernica Rady 2000/29/ES z 8. mája 2000 o ochranných opatreniach proti zavlečeniu organizmov škodlivých pre rastliny alebo rastlinné produkty do Spoločenstva a proti ich rozšíreniu v rámci Spoločenstva (Ú. v. ES L 169, 10.7.2000, s. 1).

            (3)  Vykonávacie nariadenie Komisie (EÚ) 2019/2072 z 28. novembra 2019, ktorým sa stanovujú jednotné podmienky vykonávania nariadenia Európskeho parlamentu a Rady (EÚ) 2016/2031, pokiaľ ide o ochranné opatrenia proti škodcom rastlín, a ktorým sa zrušuje nariadenie Komisie (ES) č. 690/2008 a ktorým sa mení vykonávacie nariadenie Komisie (EÚ) 2018/2019 (Ú. v. EÚ L 319, 10.12.2019, s. 1).

            (4)  Rozhodnutie Komisie 2002/887/ES z 8. novembra 2002, ktorým sa povoľujú výnimky z určitých ustanovení smernice Rady 2000/29/ES týkajúce sa prirodzene a umelo zakrpatených rastlín cyprušteka (Chamaecyparis Spach), borievky (Juniperus L.) a borovice (Pinus L.), pôvodom z Japonska (Ú. v. ES L 309, 12.11.2002, s. 8).

            (5)  Pracovná skupina EFSA pre zdravie rastlín (EFSA Panel on Plant Health), 2019. Vedecké stanovisko ku komoditnému hodnoteniu rizika EFSA bonsaja borovice thunbergovej (Pinus
            thunbergii Parl.) z Japonska. Vestník EFSA (EFSA Journal) (2019) 17(5):5667, 184 s, https://doi.org/10.2903/j.efsa.2019.5667.

            PRÍLOHA
            Podmienky pre uvedenie špecifikovaných rastlín do Únie v súlade s článkom 2

               1.

                  V prípade, že špecifikované rastliny sú Pinus parviflora Sieb. & Zucc. alebo Pinus thunbergii Parl. štepené na podpník iných druhov Pinus, podpník nesmie niesť žiadne výhonky.

               2.

                  Celkový počet dovezených špecifikovaných rastlín nesmie presiahnuť množstvá, ktoré boli stanovené pre každý rok a ktoré dovážajúci členský štát oznámil Komisii a ostatným členským štátom, so zreteľom na dostupné izolačné zariadenia alebo karanténne stanice.

               3.

                  Pred vývozom do Únie sa špecifikované rastliny museli pestovať, uchovávať a sledovať aspoň počas dvoch po sebe nasledujúcich rokov v úradne registrovaných škôlkach, ktoré podliehajú kontrolnému režimu zo strany národnej organizácie Japonska na ochranu rastlín. Výročné zoznamy úradne registrovaných škôlok sa sprístupňujú Komisii 31. októbra každého roka. Uvedené zoznamy zahŕňajú údaj o počte rastlín pestovaných v každej z týchto škôlok, pokiaľ sa podľa tohto nariadenia považujú za vhodné na uvedenie do Únie.

               4.
               V prípade rastlín Juniperus, rastlín druhov Chaenomeles Lindl., Crataegus L., Cydonia Mill., Juniperus L., Malus Mill., Photinia Ldl. a Pyrus L., ktoré boli v posledných dvoch rokoch pred dovozom pestované v škôlkach pre prirodzene alebo umelo zakrpatené rastliny uvedených v bode 3 a v ich bezprostrednom okolí, boli aspoň šesťkrát do roka vo vhodných intervaloch podrobené úradným prehliadkam zameraným na zistenie prítomnosti dotknutých škodcov. V prípade rastlín Chamaecyparis a Pinus, rastlín druhu Chamaecyparis Spach a druhu Pinus L. ktoré boli pestované v uvedených škôlkach pre prirodzene alebo umelo zakrpatené rastliny a v ich bezprostrednom okolí, boli aspoň šesťkrát do roka vo vhodných intervaloch podrobené úradným prehliadkam zameraným na zistenie prítomnosti dotknutých škodcov.
               Dotknutí škodcovia sú títo:

                           a)

                           v prípade rastlín Juniperus:

                                       i)

                                          Aschistonyx eppoi Inouye;

                                       ii)

                                          Gymnosporangium asiaticum Miyabe ex Yamada a G. yamadae Miyabe ex Yamada;

                                       iii)

                                          Oligonychus perditus Pritchard et Baker;

                                       iv)

                                          Popillia japonica Newman;

                                       v)

                                       akýkoľvek iný karanténny škodca alebo škodca, ktorý je predmetom opatrení uvedených v článku 30 nariadenia (EÚ) 2016/2031 a o ktorom nie je známe, že sa vyskytuje v Únii;

                           b)

                           v prípade rastlín Chamaecyparis:

                                       i)

                                          Popillia japonica Newman;

                                       ii)

                                       akýkoľvek iný karanténny škodca alebo škodca, ktorý je predmetom opatrení uvedených v článku 30 nariadenia (EÚ) 2016/2031 a o ktorom nie je známe, že sa vyskytuje v Únii;

                           c)

                           v prípade rastlín Pinus parviflora Sieb. & Zucc. (Pinus pentaphylla Mayr):

                                       i)

                                          Bursaphelenchus xylophilus (Steiner a Bührer) Nickle et al.;

                                       ii)

                                          Coleosporium paederiae Dietel ex Hirats. f.;

                                       iii)

                                          Crisicoccus pini (Kuwana);

                                       iv)

                                          Cronartium kurilense (Dietel) Y. Ono;

                                       v)

                                          Cronartium
                                          quercuum (Berk.) Miyabe ex Shirai;

                                       vi)

                                          Dendrolimus sibiricus Chetverikov;

                                       vii)

                                          Dendrolimus spectabilis (Butler);

                                       viii)

                                          Dendrolimus superans Butler;

                                       ix)

                                          Monochamus spp. (neeurópske populácie);

                                       x)

                                          Pissodes nitidus Roelofs;

                                       xi)

                                          Popillia japonica Newman;

                                       xii)

                                          Pseudocercospora pini‐densiflorae (Hori & Nambu) Deighton;

                                       xiii)

                                          Thecodiplosis japonensis Uchida & Inouye;

                                       xiv)

                                       akýkoľvek iný karanténny škodca alebo škodca, ktorý je predmetom opatrení uvedených v článku 30 nariadenia (EÚ) 2016/2031 a o ktorom nie je známe, že sa vyskytuje v Únii;

                           d)

                           v prípade rastlín Pinus thunbergii Parl:

                                       i)

                                          Bursaphelenchus xylophilus (Steiner a Bührer) Nickle et al.;

                                       ii)

                                          Coleosporium asterum (Dietel) Sydow & P.Sydow;

                                       iii)

                                          Coleosporium phellodendri Komarov;

                                       iv)

                                          Crisicoccus pini (Kuwana);

                                       v)

                                          Cronartium orientale Kaneko;

                                       vi)

                                          Dendrolimus sibiricus Chetverikov;

                                       vii)

                                          Dendrolimus spectabilis (Butler);

                                       viii)

                                          Dendrolimus superans Butler;

                                       ix)

                                          Dothistroma septosporum (Dorogin) Morelet;

                                       x)

                                          Fusarium circinatum Nirenberg & O’Donnell;

                                       xi)

                                          Monochamus spp. (neeurópske populácie);

                                       xii)

                                          Pissodes nitidus Roelofs;

                                       xiii)

                                          Popillia japonica Newman;

                                       xiv)

                                          Pseudocercospora pini‐densiflorae (Hori & Nambu) Deighton;

                                       xv)

                                          Sirex nitobei Mats.;

                                       xvi)

                                          Thecodiplosis japonensis Uchida & Inouye;

                                       xvii)

                                          Urocerus japonicus (F. Sm.);

                                       xviii)

                                       akýkoľvek iný karanténny škodca alebo škodca, ktorý je predmetom opatrení uvedených v článku 30 nariadenia (EÚ) 2016/2031 a o ktorom nie je známe, že sa vyskytuje v Únii.

               5.
               Pri týchto prehliadkach sa zistilo, že špecifikované rastliny sú bez výskytu dotknutých škodcov uvedených v písmenách a) až d). Napadnuté rastliny odstráni národná organizácia Japonska na ochranu rastlín alebo príslušné vnútroštátne orgány alebo profesionálni prevádzkovatelia pod dohľadom národnej organizácie Japonska na ochranu rastlín. Zostávajúce špecifikované rastliny sa účinne ošetria a počas primeraného obdobia sú uchovávané a podrobované prehliadkam s cieľom zabezpečiť stav bez výskytu takýchto škodcov.
               Každé zistenie dotknutých škodcov špecifikovaných v bode 4 počas prehliadok vykonávaných podľa bodu 4 sa musí úradne zaznamenať a záznamy sa na požiadanie sprístupňujú Komisii. V prípade každého zistenia akýchkoľvek dotknutých škodcov sa škôlke odoberie štatút úradne registrovanej škôlky. Komisia musí byť o tom bezodkladne informovaná. V takom prípade sa registrácia môže obnoviť najskôr až v nasledujúcom roku.

               6.
               Špecifikované rastliny určené na vývoz do Únie musia aspoň počas obdobia dvoch po sebe nasledujúcich rokov podľa bodu 3:

                           a)

                           byť zasadené do nádob, ktoré sa umiestnia buď na police aspoň 50 cm nad úrovňou zeme alebo na pevnú podlahu, nepriepustnú pre háďatká, ktorá je v dobrom stave a bez odpadu, a

                           b)

                           byť na základe prehliadok uvedených v bode 4 bez výskytu dotknutých škodcov a

                           c)

                           ak patria k rodu Pinus L. a v prípade štepenia na podpník druhov Pinus okrem Pinus parviflora Sieb. & Zucc. alebo Pinus thunbergii Parl., musia mať podpník pochádzajúci zo zdrojov úradne uznaných za zdravý materiál a

                           d)

                           sa dať rozlíšiť na základe individuálneho označenia alebo kódu vysledovateľnosti pre každú jednotlivú rastlinu, ktoré sa oznámia národnej organizácii Japonska na ochranu rastlín a ktoré umožňujú identifikáciu úradne registrovanej škôlky a roku zasadenia.

               7.

                  Špecifikované rastliny možno vysledovať od chvíle, kedy opustili škôlku až po ich naloženie na účel vývozu pomocou zapečatenia dopravných prostriedkov alebo vhodných alternatív.

               8.
               Špecifikované rastliny a priľnutý alebo pripojený pestovateľský substrát (ďalej len „materiál“) musí sprevádzať rastlinolekárske osvedčenie vydané národnou organizáciou Japonska na ochranu rastlín, ktorým sa potvrdzuje splnenie požiadaviek špecifikovaných v bodoch 1 až 7 tohto vykonávacieho nariadenia a v bode 30 prílohy VII k nariadeniu (EÚ) 2019/2072.
               V osvedčení sa musí uvádzať:

                           a)

                           názov alebo názvy úradne registrovanej škôlky alebo úradne registrovaných škôlok;

                           b)

                           označenia alebo kódy vysledovateľnosti uvedené v bode 6 písm. d), pokiaľ umožňujú identifikáciu registrovanej škôlky a rok zasadenia;

                           c)

                           špecifikácia posledného ošetrenia pred odoslaním;

                           d)

                           v časti „Dodatočné vyhlásenie“ vyhlásenie „Táto zásielka spĺňa podmienky stanovené vo vykonávacom nariadení Komisie (EÚ) 2020/1217“.

               9.
               Prevádzkovateľ zodpovedný za zásielku vyplní a predloží príslušnú časť jednotného vstupného zdravotného dokladu do systému riadenia informácií pre úradné kontroly (IMSOC), v ktorej uvedie aspoň tieto informácie týkajúce sa každej zásielky špecifikovaných rastlín:

                           a)

                           druh materiálu;

                           b)

                           množstvo materiálu;

                           c)

                           deklarovaný dátum dovozu;

                           d)

                           úradne schválené miesto, v ktorom sa špecifikované rastliny budú uchovávať v povstupovom zadržaní podľa bodu 10.

                     Pred uvedením musia členské štáty úradne informovať dovozcov o podmienkach stanovených v bodoch 1 až 12.

               10.
               Pred uvoľnením materiálu sa materiál podrobí úradnému povstupovému zadržaniu v izolačnom zariadení alebo v karanténnej stanici:

                           a)

                           v prípade rastlín Pinus a Chamaecyparis aspoň počas troch mesiacov aktívneho rastu a

                           b)

                           v prípade rastlín Juniperus počas obdobia od 1. apríla do 30. júna každého roka.

                     Počas tohto obdobia povstupového zadržania musí byť materiál takisto bez výskytu dotknutých škodcov uvedených v bode 4. Osobitnú pozornosť venuje príslušný orgán alebo profesionálni prevádzkovatelia zachovaniu označenia alebo kódu vysledovateľnosti pri každej rastline podľa bodu 6 písm. d).

               11.

                  Príslušný orgán alebo profesionálny prevádzkovateľ pod úradným dohľadom príslušného orgánu okamžite zničí každú dávku obsahujúcu materiál, v prípade ktorého sa počas obdobia povstupového zadržania uvedeného v bode 10 zistil výskyt dotknutých škodcov.

               12.

                  Členské štáty oznamujú Komisii a ostatným členským štátom každý prípad napadnutia dotknutými škodcami, ktorý sa potvrdí počas obdobia povstupového zadržania uvedeného v bode 10. V takom prípade sa príslušnej škôlke v Japonsku odoberie štatút úradne registrovanej škôlky. Komisia o tom bezodkladne informuje Japonsko.


title: Vykonávacie nariadenie Komisie (EÚ) 2020/1218 z 25. augusta 2020, ktorým sa stanovujú dovozné clá v sektore obilnín uplatniteľné od 26. augusta 2020

text:
                  26.8.2020

                  SK

                  Úradný vestník Európskej únie

                  L 277/12

         VYKONÁVACIE NARIADENIE KOMISIE (EÚ) 2020/1218
         z 25. augusta 2020,
         ktorým sa stanovujú dovozné clá v sektore obilnín uplatniteľné od 26. augusta 2020
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1), a najmä na jeho článok 183,
         keďže:

                     (1)

                     V článku 1 ods. 1 nariadenia Komisie (EÚ) č. 642/2010 (2) sa stanovuje, že dovozné clá na produkty patriace pod číselné znaky KN 1001 11 00, 1001 19 00, ex 1001 91 20 [pšenica obyčajná, na siatie], ex 1001 99 00 [pšenica obyčajná vysokej kvality, iná ako na siatie], 1002 10 00, 1002 90 00, 1005 10 90, 1005 90 00, 1007 10 90 a 1007 90 00 sú rovnaké ako intervenčná cena platná pre tieto produkty pri dovoze, zvýšená o 55 % a znížená o dovoznú cenu CIF uplatniteľnú na príslušnú zásielku. Toto clo však nesmie prekročiť colnú sadzbu uvedenú v Spoločnom colnom sadzobníku.

                     (2)

                     V článku 1 ods. 2 nariadenia (EÚ) č. 642/2010 sa stanovuje, že na účely výpočtu dovozného cla uvedeného v odseku 1 daného článku sa pre produkty uvedené v danom odseku pravidelne stanovujú reprezentatívne dovozné ceny CIF.

                     (3)

                     V súlade s článkom 2 ods. 1 nariadenia (EÚ) č. 642/2010 sa na výpočet dovozného cla na produkty uvedené v článku 1 ods. 1 uvedeného nariadenia použije reprezentatívna dovozná cena CIF, ktorá sa denne určuje podľa metódy stanovenej v článku 5 uvedeného nariadenia.

                     (4)

                     Od 21. septembra 2017 sa dovozné clo na produkty s pôvodom v Kanade patriace pod číselné znaky KN 1001 11 00, 1001 19 00, ex 1001 99 00 (pšenica obyčajná vysokej kvality, iná ako na siatie), 1002 10 00 a 1002 90 00 vypočíta v súlade s článkom 2 ods. 5 nariadenia (EÚ) č. 642/2010.

                     (5)

                     Na obdobie od 26. augusta 2020 je potrebné stanoviť dovozné clá, ktoré sa budú uplatňovať, až kým nezačnú platiť novo stanovené clá.

                     (6)

                     V súlade s článkom 2 ods. 2 nariadenia (EÚ) č. 642/2010 je vhodné, aby toto nariadenie nadobudlo účinnosť dňom jeho uverejnenia,

               PRIJALA TOTO NARIADENIE:

            Článok 1
            Od 26. augusta 2020 sa dovozné clá v sektore obilnín uvedené v článku 1 ods. 1 nariadenia (EÚ) č. 642/2010 stanovujú v prílohe I k tomuto nariadeniu na základe podkladov uvedených v prílohe II k tomuto nariadeniu.

            Článok 2
            Toto nariadenie nadobúda účinnosť dňom jeho uverejnenia v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 25. augusta 2020

                  Za Komisiu

                  v mene predsedníčky

               Wolfgang BURTSCHER

                  generálny riaditeľ

                  Generálne riaditeľstvo pre poľnohospodárstvo a rozvoj vidieka

            (1)  Ú. v. EÚ L 347, 20.12.2013, s. 671.

            (2)  Nariadenie Komisie (EÚ) č. 642/2010 z 20. júla 2010 o pravidlách na uplatňovanie nariadenia Rady (ES) č. 1234/2007, pokiaľ ide o dovozné clá pre sektor obilnín (Ú. v. EÚ L 187, 21.7.2010, s. 5).

            PRÍLOHA I

               Dovozné clá na produkty uvedené v článku 1 ods. 1 nariadenia (EÚ) č. 642/2010 uplatniteľné od 26. augusta 2020

                        Číselný znak KN

                        Opis tovaru

                        Dovozné clo  (1)
                            (2)

                        (v EUR/t)

                        1001 11 00

                        PŠENICA tvrdá, na siatie

                        0,00

                        1001 19 00

                        PŠENICA tvrdá vysokej kvality, iná ako na siatie

                        0,00

                        strednej kvality, iná ako na siatie

                        0,00

                        nízkej kvality, iná ako na siatie

                        0,00

                        ex 1001 91 20

                        PŠENICA obyčajná, na siatie

                        0,00

                        ex 1001 99 00

                        PŠENICA obyčajná vysokej kvality, iná ako na siatie

                        0,00

                        1002 10 00

                        RAŽ, na siatie

                        0,26

                        1002 90 00

                        RAŽ, iná ako na siatie

                        0,26

                        1005 10 90

                        KUKURICA na siatie, iná ako hybridná

                        0,26

                        1005 90 00

                        KUKURICA, iná ako na siatie  (3)

                        0,26

                        1007 10 90

                        Zrná CIROKU na siatie, iné ako hybridy

                        0,26

                        1007 90 00

                        Zrná CIROKU, iné ako na siatie

                        0,26

               (1)  Dovozca môže využiť podľa článku 2 ods. 4 nariadenia (EÚ) č. 642/2010 zníženie cla o:

                        —

                        3 EUR na tonu, ak sa vykladací prístav nachádza v Stredozemnom mori (za Gibraltárskym prielivom) alebo v Čiernom mori a ak tovar prichádza do Únie cez Atlantický oceán alebo cez Suezský prieplav,

                        —

                        2 EUR na tonu, ak sa vykladací prístav nachádza v Dánsku, v Estónsku, v Írsku, v Lotyšsku, v Litve, v Poľsku, vo Fínsku, vo Švédsku, v Spojenom kráľovstve alebo v atlantických prístavoch na Pyrenejskom polostrove a ak tovar prichádza do Únie cez Atlantický oceán.

               (2)  Pri výrobkoch s pôvodom v Kanade patriacich pod číselné znaky KN 1001 11 00, 1001 19 00, ex 1001 99 00 (pšenica obyčajná vysokej kvality, iná ako na siatie), 1002 10 00 a 1002 90 00 sa clo vypočítava v súlade s článkom 2 ods. 5 nariadenia (EÚ) č. 642/2010.

               (3)  Dovozca môže využiť paušálnu zľavu 24 EUR na tonu, ak sú splnené podmienky stanovené v článku 3 nariadenia (EÚ) č. 642/2010.

            PRÍLOHA II

               Podklady na výpočet ciel stanovených v prílohe I

               1.
               Priemerné hodnoty za referenčné obdobie uvedené v článku 2 ods. 2 nariadenia (EÚ) č. 642/2010:

                           (v EUR/t)

                           Pšenica obyčajná (1)

                           Kukurica

                           Burza

                           Minneapolis

                           Chicago

                           Kvotácia

                           170,313

                           107,831

                           Prémia – Záliv

                           –

                           28,305

                           Prémia – Veľké jazerá

                           27,766

                           –

               2.
               Priemerné hodnoty za referenčné obdobie uvedené v článku 2 ods. 2 nariadenia (EÚ) č. 642/2010:

                           Náklady na prepravu: Mexický záliv – Rotterdam:

                           20,636

                           Náklady na prepravu: Veľké jazerá – Rotterdam:

                           40,744

               (1)  Pozitívna prémia 14 EUR/t zahrnutá [článok 5 ods. 3 nariadenia (EÚ) č. 642/2010].


title: Vykonávacie nariadenie Komisie (EÚ) 2020/1221 z 26. augusta 2020, ktorým sa stanovujú dovozné clá v sektore obilnín uplatniteľné od 27. augusta 2020

text:
                  27.8.2020

                  SK

                  Úradný vestník Európskej únie

                  L 279/1

         VYKONÁVACIE NARIADENIE KOMISIE (EÚ) 2020/1221
         z 26. augusta 2020,
         ktorým sa stanovujú dovozné clá v sektore obilnín uplatniteľné od 27. augusta 2020
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1), a najmä na jeho článok 183,
         keďže:

                     (1)

                     V článku 1 ods. 1 nariadenia Komisie (EÚ) č. 642/2010 (2) sa stanovuje, že dovozné clá na produkty patriace pod číselné znaky KN 1001 11 00, 1001 19 00, ex 1001 91 20 [pšenica obyčajná, na siatie], ex 1001 99 00 [pšenica obyčajná vysokej kvality, iná ako na siatie], 1002 10 00, 1002 90 00, 1005 10 90, 1005 90 00, 1007 10 90 a 1007 90 00 sú rovnaké ako intervenčná cena platná pre tieto produkty pri dovoze, zvýšená o 55 % a znížená o dovoznú cenu CIF uplatniteľnú na príslušnú zásielku. Toto clo však nesmie prekročiť colnú sadzbu uvedenú v Spoločnom colnom sadzobníku.

                     (2)

                     V článku 1 ods. 2 nariadenia (EÚ) č. 642/2010 sa stanovuje, že na účely výpočtu dovozného cla uvedeného v odseku 1 daného článku sa pre produkty uvedené v danom odseku pravidelne stanovujú reprezentatívne dovozné ceny CIF.

                     (3)

                     V súlade s článkom 2 ods. 1 nariadenia (EÚ) č. 642/2010 sa na výpočet dovozného cla na produkty uvedené v článku 1 ods. 1 uvedeného nariadenia použije reprezentatívna dovozná cena CIF, ktorá sa denne určuje podľa metódy stanovenej v článku 5 uvedeného nariadenia.

                     (4)

                     Od 21. septembra 2017 sa dovozné clo na produkty s pôvodom v Kanade patriace pod číselné znaky KN 1001 11 00, 1001 19 00, ex 1001 99 00 (pšenica obyčajná vysokej kvality, iná ako na siatie), 1002 10 00 a 1002 90 00 vypočíta v súlade s článkom 2 ods. 5 nariadenia (EÚ) č. 642/2010.

                     (5)

                     Na obdobie od 27. augusta 2020 je potrebné stanoviť dovozné clá, ktoré sa budú uplatňovať, až kým nezačnú platiť novo stanovené clá.

                     (6)

                     V súlade s článkom 2 ods. 2 nariadenia (EÚ) č. 642/2010 je vhodné, aby toto nariadenie nadobudlo účinnosť dňom jeho uverejnenia,

               PRIJALA TOTO NARIADENIE:

            Článok 1
            Od 27. augusta 2020 sa dovozné clá v sektore obilnín uvedené v článku 1 ods. 1 nariadenia (EÚ) č. 642/2010 stanovujú v prílohe I k tomuto nariadeniu na základe podkladov uvedených v prílohe II k tomuto nariadeniu.

            Článok 2
            Toto nariadenie nadobúda účinnosť dňom jeho uverejnenia v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 26. augusta 2020

                  Za Komisiu

                  v mene predsedníčky

               Wolfgang BURTSCHER

                  generálny riaditeľ

                  Generálne riaditeľstvo pre poľnohospodárstvo a rozvoj vidieka

            (1)  Ú. v. EÚ L 347, 20.12.2013, s. 671.

            (2)  Nariadenie Komisie (EÚ) č. 642/2010 z 20. júla 2010 o pravidlách na uplatňovanie nariadenia Rady (ES) č. 1234/2007, pokiaľ ide o dovozné clá pre sektor obilnín (Ú. v. EÚ L 187, 21.7.2010, s. 5).

            PRÍLOHA I

               Dovozné clá na produkty uvedené v článku 1 ods. 1 nariadenia (EÚ) č. 642/2010 uplatniteľné od 27. Augusta 2020

                        Číselný znak KN

                        Opis tovaru

                        Dovozné clo (1), (2)

                        (v EUR/t)

                        1001 11 00

                        PŠENICA tvrdá, na siatie

                        0,00

                        1001 19 00

                        PŠENICA tvrdá vysokej kvality, iná ako na siatie

                        0,00

                        strednej kvality, iná ako na siatie

                        0,00

                        nízkej kvality, iná ako na siatie

                        0,00

                        ex 1001 91 20

                        PŠENICA obyčajná, na siatie

                        0,00

                        ex 1001 99 00

                        PŠENICA obyčajná vysokej kvality, iná ako na siatie

                        0,00

                        1002 10 00

                        RAŽ, na siatie

                        0,00

                        1002 90 00

                        RAŽ, iná ako na siatie

                        0,00

                        1005 10 90

                        KUKURICA na siatie, iná ako hybridná

                        0,00

                        1005 90 00

                        KUKURICA, iná ako na siatie (3)

                        0,00

                        1007 10 90

                        Zrná CIROKU na siatie, iné ako hybridy

                        0,00

                        1007 90 00

                        Zrná CIROKU, iné ako na siatie

                        0,00

               (1)  Dovozca môže využiť podľa článku 2 ods. 4 nariadenia (EÚ) č. 642/2010 zníženie cla o:

                        —

                        3 EUR na tonu, ak sa vykladací prístav nachádza v Stredozemnom mori (za Gibraltárskym prielivom) alebo v Čiernom mori a ak tovar prichádza do Únie cez Atlantický oceán alebo cez Suezský prieplav,

                        —

                        2 EUR na tonu, ak sa vykladací prístav nachádza v Dánsku, v Estónsku, v Írsku, v Lotyšsku, v Litve, v Poľsku, vo Fínsku, vo Švédsku, v Spojenom kráľovstve alebo v atlantických prístavoch na Pyrenejskom polostrove a ak tovar prichádza do Únie cez Atlantický oceán.

               (2)  Pri výrobkoch s pôvodom v Kanade patriacich pod číselné znaky KN 1001 11 00, 1001 19 00, ex 1001 99 00 (pšenica obyčajná vysokej kvality, iná ako na siatie), 1002 10 00 a 1002 90 00 sa clo vypočítava v súlade s článkom 2 ods. 5 nariadenia (EÚ) č. 642/2010.

               (3)  Dovozca môže využiť paušálnu zľavu 24 EUR na tonu, ak sú splnené podmienky stanovené v článku 3 nariadenia (EÚ) č. 642/2010.

            PRÍLOHA II

               Podklady na výpočet ciel stanovených v prílohe I

               1.
               Priemerné hodnoty za referenčné obdobie uvedené v článku 2 ods. 2 nariadenia (EÚ) č. 642/2010:

                           (v EUR/t)

                           Pšenica obyčajná (1)

                           Kukurica

                           Burza

                           Minneapolis

                           Chicago

                           Kvotácia

                           171,012

                           108,779

                           Prémia – Záliv

                           –

                           28,281

                           Prémia – Veľké jazerá

                           28,148

                           –

               2.
               Priemerné hodnoty za referenčné obdobie uvedené v článku 2 ods. 2 nariadenia (EÚ) č. 642/2010:

                           Náklady na prepravu: Mexický záliv – Rotterdam:

                           20,631

                           Náklady na prepravu: Veľké jazerá – Rotterdam:

                           40,839

               (1)  Pozitívna prémia 14 EUR/t zahrnutá [článok 5 ods. 3 nariadenia (EÚ) č. 642/2010].


title: Vykonávacie nariadenie Komisie (EÚ) 2020/1263 z 10. septembra 2020, ktorým sa v súlade s nariadením Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh schvaľuje účinná látka hydrogenuhličitan sodný ako látka s nízkym rizikom a ktorým sa mení vykonávacie nariadenie Komisie (EÚ) č. 540/2011 (Text s významom pre EHP)

text:
                  11.9.2020

                  SK

                  Úradný vestník Európskej únie

                  L 297/1

         VYKONÁVACIE NARIADENIE KOMISIE (EÚ) 2020/1263
         z 10. septembra 2020,
         ktorým sa v súlade s nariadením Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh schvaľuje účinná látka hydrogenuhličitan sodný ako látka s nízkym rizikom a ktorým sa mení vykonávacie nariadenie Komisie (EÚ) č. 540/2011
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (ES) č. 1107/2009 z 21. októbra 2009 o uvádzaní prípravkov na ochranu rastlín na trh a o zrušení smerníc Rady 79/117/EHS a 91/414/EHS (1), a najmä na jeho článok 22 ods. 1 v spojení s článkom 13 ods. 2,
         keďže:

                     (1)

                     V súlade s článkom 7 ods. 1 nariadenia (ES) č. 1107/2009 bola Rakúsku 18. marca 2016 doručená žiadosť spoločnosti BIOFA AG o schválenie účinnej látky hydrogenuhličitan sodný. Komisia bola 21. januára 2020 informovaná o prevode práv držiteľa zo spoločnosti Biofa AG na spoločnosť SCC Legal GmbH.

                     (2)

                     V súlade s článkom 9 ods. 3 nariadenia (ES) č. 1107/2009 Rakúsko ako spravodajský členský štát informovalo 26. apríla 2016 žiadateľa, ostatné členské štáty, Komisiu a Európsky úrad pre bezpečnosť potravín (ďalej len „úrad“) o prijateľnosti uvedenej žiadosti.

                     (3)

                     Spravodajský členský štát predložil 7. septembra 2017 Komisii návrh hodnotiacej správy, v ktorej posúdil, či možno očakávať, že daná účinná látka spĺňa kritériá schválenia stanovené v článku 4 nariadenia (ES) č. 1107/2009, a kópiu tejto správy zaslal úradu.

                     (4)

                     Úrad postupoval v súlade s článkom 12 ods. 1 nariadenia (ES) č. 1107/2009. V súlade s článkom 12 ods. 3 uvedeného nariadenia požiadal žiadateľa, aby členským štátom, Komisii a úradu poskytol dodatočné informácie. V júni 2018 predložil spravodajský členský štát úradu posúdenie dodatočných informácií vo forme aktualizovaného návrhu hodnotiacej správy.

                     (5)

                     Úrad predložil 17. augusta 2018 žiadateľovi, členským štátom a Komisii svoj záver (2) o tom, či možno očakávať, že účinná látka hydrogenuhličitan sodný spĺňa kritériá schválenia stanovené v článku 4 nariadenia (ES) č. 1107/2009. Úrad svoje závery sprístupnil verejnosti.

                     (6)

                     Komisia predložila 24. – 25. januára 2019 Stálemu výboru pre rastliny, zvieratá, potraviny a krmivá revíznu správu o hydrogenuhličitane sodnom, v ktorej sa uvádza, že sa hydrogenuhličitan sodný schvaľuje.

                     (7)

                     Žiadateľ mal možnosť predložiť k revíznej správe pripomienky.

                     (8)

                     Zistilo sa, že v prípade jedného alebo viacerých reprezentatívnych použití minimálne jedného prípravku na ochranu rastlín s obsahom danej účinnej látky, a najmä použití, ktoré boli preskúmané a ktoré sú podrobne opísané v revíznej správe, boli kritériá schválenia stanovené v článku 4 nariadenia (ES) č. 1107/2009 splnené.

                     (9)

                     Komisia sa ďalej domnieva, že hydrogenuhličitan sodný je účinná látka s nízkym rizikom podľa článku 22 nariadenia (ES) č. 1107/2009. Hydrogenuhličitan sodný nie je látkou vzbudzujúcou obavy a spĺňa podmienky stanovené v bode 5 prílohy II k nariadeniu (ES) č. 1107/2009.

                     (10)

                     Preto je vhodné schváliť hydrogenuhličitan sodný ako látku s nízkym rizikom.

                     (11)

                     V súlade s článkom 13 ods. 2 nariadenia (ES) č. 1107/2009 v spojení s jeho článkom 6 a vzhľadom na súčasné vedecké a technické poznatky je potrebné stanoviť určité podmienky.

                     (12)

                     V súlade s článkom 13 ods. 4 nariadenia (ES) č. 1107/2009 by sa vykonávacie nariadenie Komisie (EÚ) č. 540/2011 (3) malo zodpovedajúcim spôsobom zmeniť.

                     (13)

                     Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

               PRIJALA TOTO NARIADENIE:

            Článok 1
            Schválenie účinnej látky
            Účinná látka hydrogenuhličitan sodný špecifikovaná v prílohe I sa schvaľuje za podmienok stanovených v uvedenej prílohe.

            Článok 2
            Zmeny vo vykonávacom nariadení (EÚ) č. 540/2011
            Vykonávacie nariadenie (EÚ) č. 540/2011 sa mení v súlade s prílohou II k tomuto nariadeniu.

            Článok 3
            Nadobudnutie účinnosti
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 10. septembra 2020

                  Za Komisiu

                  predsedníčka

               Ursula VON DER LEYEN

            (1)  Ú. v. EÚ L 309, 24.11.2009, s. 1.

            (2)  Vestník EFSA (EFSA Journal) (2018) 16(9):5407.

            (3)  Vykonávacie nariadenie Komisie (EÚ) č. 540/2011 z 25. mája 2011, ktorým sa vykonáva nariadenie Európskeho parlamentu a Rady (ES) č. 1107/2009, pokiaľ ide o zoznam schválených účinných látok (Ú. v. EÚ L 153, 11.6.2011, s. 1).

            PRÍLOHA I

                        Bežný názov, identifikačné čísla

                        Názov IUPAC

                        Čistota  (1)

                        Dátum schválenia

                        Koniec platnosti schválenia

                        Osobitné ustanovenia

                        Hydrogenuhličitan sodný
                        CAS č.: 144-55-8

                        hydrogenuhličitan sodný

                        ≥ 990 g/kg
                        arzén ≤ 3 mg/kg
                        olovo ≤ 2 mg/kg
                        ortuť ≤ 1 mg/kg

                        1. október 2020

                        1. október 2035

                        Pri vykonávaní jednotných zásad, na ktoré sa odkazuje v článku 29 ods. 6 nariadenia (ES) č. 1107/2009, sa musia zohľadniť závery revíznej správy o hydrogenuhličitane sodnom, a najmä dodatky I a II k uvedenej správe.

               (1)  Ďalšie podrobnosti o identite a špecifikácii účinnej látky sú uvedené v revíznej správe.

            PRÍLOHA II
            V časti D prílohy k vykonávaciemu nariadeniu (EÚ) č. 540/2011 sa dopĺňa táto položka:

                        Všeobecný názov, identifikačné čísla

                        Názov IUPAC

                        Čistota  (1)

                        Dátum schválenia

                        Koniec platnosti schválenia

                        Osobitné ustanovenia

                        „24

                        hydrogenuhličitan sodný
                        CAS č.: 144-55-8

                        hydrogenuhličitan sodný

                        ≥ 990 g/kg
                        arzén ≤ 3 mg/kg
                        olovo ≤ 2 mg/kg
                        ortuť ≤ 1 mg/kg

                        1. október 2020

                        1. október 2035

                        Pri vykonávaní jednotných zásad, na ktoré sa odkazuje v článku 29 ods. 6 nariadenia (ES) č. 1107/2009, sa musia zohľadniť závery revíznej správy o hydrogenuhličitane sodnom, a najmä dodatky I a II k uvedenej správe.“

               (1)  Ďalšie podrobnosti o identite a špecifikácii účinnej látky sú uvedené v revíznej správe.